ועדת הכספים, כנסת 25, פרוטוקול מספר 32, 2023-01-17 00:00

משה גפני: שלום וברכה, אני מתכבד לפתוח את ישיבת ועדת הכספים

משה גפני:  אנחנו נדון היום בשני נושאים

משה גפני:  הנושא הראשון יהיה המכתב של ראשי הרשויות המקומיות לגבי הנושא של תקצוב מוסדות החינוך, והדיון השני יהיה לגבי שכר נושאי משרה שיפוטית, שרים וסגני שרים

משה גפני:       אני הייתי שותף להסכם הקואליציוני

משה גפני:  אני רוצה להגיד לכם את מה שאמרנו, כדי שתשמעו את זה באופן ישיר, לא בכל מיני אירועים או תקשורת שכותבת כך או אחרת

משה גפני:  יש פה את המ

משה גפני: מ

משה גפני: מ, ביקשתי מהם להכין את הניירת, את הנושא הזה

משה גפני:  מה שהיה במשך כל השנים זה שתקציב החינוך העצמאי ומעיין החינוך התורני צריך היה להיות 100%, המוכר שאינו רשמי אמור היה לקבל 75%, ומוסדות הפטור אמורים היו לקבל 55% מהתקציב של ילד בחינוך הרשמי

משה גפני:  ברבות הימים הכסף הזה הלך ונשחק

משה גפני:  רק לאחרונה חתמו על הסכם עם ההסתדרות המורים, רק שהחרדים מחוץ לעניין

משה גפני:  מורה מתחיל בחינוך הרשמי אמור לקבל 9,000,10,000 שקל לחודש, ומורה בחינוך החרדי אמור לקבל 4,000 או 5,000 - שלא לדבר על גננת שמקבלת 50% בגלל שיש את אופק חדש

משה גפני:  הצלחנו להעביר כאן שבחינוך המיוחד בגנים המוכרים שאינם רשמיים יהיה גם אופק חדש

משה גפני:  התוצאה היא שאנשים חוזרים הביתה עם משכורת שאי אפשר לתאר אותה

משה גפני:  רשתות החינוך החרדי שאמורות על פי החוק לקבל תקצוב של 100%, מקבלות בפועל 81%, והמוכר שאינו רשמי שאמור לקבל 75%, מקבל 42

משה גפני: 2%, ומוסדות הפטור שאמורים לקבל 55%, מקבלים 23

משה גפני: 7%

משה גפני:  הגננות מקבלות 50% ממה שאמורה לקבל גננת

משה גפני:       יש סעיף שמדבר על השלטון המקומי, כשהסעיף הזה הוא לא במרכז ההסכם, הוא מה שמוגדר כחוק נהרי

משה גפני:  אנחנו לא עוסקים בזה עכשיו

משה גפני:  ברור לחלוטין שברגע שזה יגיע לדיון, אחרי שנעבור את התקצוב הגדול שעליו דיברתי, נשב עם השלטון המקומי

משה גפני:  אנחנו מרגישים את עצמנו ידידים של השלטון המקומי, אנחנו לא נרצה להוסיף עליו מטלות אם אין לו תקצוב לעניין הזה

משה גפני:  ברור שכשזה יגיע  אנחנו נשב יחד, נגיד מה חסר, מה לא חסר

משה גפני:  רוב הרשויות, לפי דעתי, נותנות את מה שהן צריכות לתת, הן לא עושות אפליה בין ילדים - מההיכרות שלי, כך אני חושב, זה בכלל לא עומד לדיון

משה גפני:  הדיון האמיתי הוא על האפליה בבתי הספר היסודיים, להוציא את התיכוניים ששם עוז לתמורה נכנס והחרדים שם מקופחים אבל מעט מאוד

משה גפני:        אני מודה לשר החינוך שמפנה את זמנו כדי לבוא לדיון הזה, אני מודה לשר במשרד החינוך, חיים ביטון, שגם הגיע לדיון, אני מודה לראשי הרשויות ולחיים ביבס, יושב ראש מרכז השלטון המקומי

משה גפני:  אני מציע שהדיון הזה יהיה דיון צמוד לעובדות, לא מעבר לעניין הזה

משה גפני:  אדוני שר החינוך, בבקשה

החינוך יואב קיש: תודה רבה לך, הרב גפני, יושב ראש הוועדה

החינוך יואב קיש:  השר חיים ביטון, חיים ביבס, יו"ר השלטון המקומי, ראשי וראשות ערים, חברות וחברי הכנסת

החינוך יואב קיש:  אני רואה לנגד עיני, ואתה ציינת את זה היטב, הרב גפני, את האתגר הגדול של לדאוג לשוויון בחינוך לכל ילדי ישראל - דרך אגב, זה גם במגזר החרדי וגם במגזר הערבי

החינוך יואב קיש:  לכל ילד מגיעה הזדמנות שווה, כשבסוף זה מתכמת לעניין של תקציבים

החינוך יואב קיש:  האתגר הגדול בסוף יהיה במשרד החינוך, כי מדובר בתוספת תקציבית מאוד מאוד משמעותית

החינוך יואב קיש:  אנחנו לא לוקחים ומורידים את החינוך הממלכתי ומייצרים ממוצע, אנחנו דואגים שה-100% יהיה 100%, ה-75% יהיה באמת 75% מתוך 100%, וה-55% יהיה 55%

החינוך יואב קיש:  זאת המשימה המרכזית בתקציב הנוכחי של משרד החינוך

החינוך יואב קיש:  אנחנו עובדים על זה, וזה יבוא תוספתי על התקציב כפי שאתם מכירים אותו

החינוך יואב קיש:       הנושא השני זה איפה זה פוגש את ראשי הערים

החינוך יואב קיש:  ברור שעיקר העומס זה על משרד החינוך, אבל גם ראשי הערים יכולים למצוא את עצמם עם פערים שהם צריכים לסגור

החינוך יואב קיש:  האירוע הזה יבוא לוועדה הזאת ונצטרך למצוא לו פתרון

החינוך יואב קיש:  אני לא יודע להגיד את המספרים, אבל להערכתי המספרים גדולים יותר במשרד החינוך לעומת הרשויות

החינוך יואב קיש:  הדאגה שלכם ברורה ומובנת, לכן אנחנו בתהליך של מציאת הפתרונות לעניין הזה

החינוך יואב קיש:  צריך יהיה לכמת את זה למספרים ולהביא תוצאה בתקציב

החינוך יואב קיש:  כולם מדברים על זה שלכל ילד מגיעה הזדמנות שווה ושוויון, אבל השאלה הגדולה היא איך מייצרים את זה, מאיפה התקציב מגיע

החינוך יואב קיש:  כמו שאמרתי שבמשרד החינוך נקבל תוספת תקציבית שתהיה מיועדת למהלך הזה, כך גם לראשי ערים צריך למצוא את הפתרון במקום שבו הם משתתפים

משה גפני: תודה רבה

משה גפני:  השר ביטון, בקשה

חיים ביטון: יושב ראש הוועדה הרב גפני, השר קיש, חיים ביבס, יו"ר השלטון המקומי, חבריי ראשי הערים

חיים ביטון:  גם אני הייתי חלק מחברי מועצת עיר, לכן אני מכיר את הדברים לאשורם

חיים ביטון:  אני גם שוחחתי עם חלק גדול מראשי הערים בהקשר למה שהיה כרגע

חיים ביטון:  אני לא מסתכל כרגע על ה-מ

חיים ביטון: מ

חיים ביטון: מ, כי עשינו מ

חיים ביטון: מ

חיים ביטון: מ משלנו, בדקנו את הדברים לעומק

חיים ביטון:  ילד בחינוך היסודי בחינוך הממלכתי מתוקצב סביב ה-16,000 שקלים, ברשתות הוא מתוקצב סביב ה-11,000 שקלים

חיים ביטון:  הגיע הזמן לתקן את זה

חיים ביטון:  אני מברך את השר קיש שכשר החינוך הוא דופק על השולחן ואומר שיהיה פה שוויון הזדמנויות

חיים ביטון:  כל הקואליציה הזאת מסכימה ומבינה, לכן לא מעניין כמה זה עולה

חיים ביטון:  בשאלת שוויון לא שואלים כמה זה עולה

חיים ביטון:  אם  צריך להשוות, צריך להשוות, לא משנה מה הסכום

חיים ביטון:        יש את חוק נהרי שמיושם חלקית

חיים ביטון:  בערים הגדולות הוא מיושם יותר, בערים הקטנות הוא מיושם פחות

חיים ביטון:  זה חוק ישן שעדיין יש בו אפליה מסוימת, כי כשאתה נמצא ברשת החינוך התורנית וצריך לקבל 100%, אתה בעיריות מתוקצב רק 75%

חיים ביטון:  גם על זה לא זעקנו, אלא אמרנו, בואו ניישם את זה

חיים ביטון:  לצערנו, זה לא מיושם, יש אפליה מובנית כבר הרבה מאוד שנים גם בנושא הזה

חיים ביטון:  בנינו לעצמנו כלים מסוימים כדי לפתור את הבעיה הזאת, כמו קיזוז וכל מיני דברים כאלה שאנחנו לא רוצים להשתמש בהם, אין לנו שום סיבה להשתמש בהם

חיים ביטון:  אם יש דבר שלא מיושם, צריך כלים ליישם אותו, ועל זה אנחנו חושבים שאנחנו צריכים לקבל ברכה

חיים ביטון:  יש סעיפים שנמצאים בנספח התקציבי שסוכם עליו בדיונים, אם זה הגנים והסמינרים ששם תהיה השפעה של התקציבים העירוניים

חיים ביטון:  לא יכול להיות שבגלל כסף לא מסכימים לערך השוויון

חיים ביטון:  במכתב הייתה אי הבנה שאני בטוח שרוב ראשי העיר שדיברתי איתם לא התכוונו שתהיה

חיים ביטון:  אני בטוח שאם היה אפשר לתקן את המכתב רטרואקטיבית זה היה טוב לכולם

משה גפני: תודה רבה

משה גפני:  חיים ביבס, יושב ראש מרכז השלטון המקומי, ראש עיריית מודיעין

חיים גבתי: צוהריים טובים, אדוני היושב ראש, השרים, ראשי הערים, מכובדיי כולם

חיים גבתי:  אנחנו הוצאנו מכתב ביום ראשון לפני שבוע שדיבר על שני דברים ברורים

חיים גבתי:  אחד זה הנושא של הרחבת חוק נהרי והמשמעויות שלו על הרשויות המקומיות

חיים גבתי:  האוצר הסביר שהם ישבו בחדר של ההסכמים הקואליציוניים והם לא ידעו מאיפה יביאו

חיים גבתי:  עם כל הכבוד, מי שישב שם יידע להביא את מה שצריך

חיים גבתי:  משרד החינוך יודע, יש לו תקציב יותר גדול ממשרד הביטחון להביא את החלק הזה

חיים גבתי:       הדבר השני שעליו הזדעקנו זה החלק של הרשויות המקומיות

חיים גבתי:  כמו שלכם יש את המ

חיים גבתי: מ

חיים גבתי: מ, כך לנו יש יחידה כלכלית שלמה שמנתחת את כל החלקים המשמעותיים

חיים גבתי:  לא לחינם חלק מהדברים נוסחו בצורה כזאת כדי שבסופו של דבר חלק מהדברים ייפלו עלינו

חיים גבתי:  מדובר על מיליארד ו-18 מיליון שקל בחלק של השלטון המקומי

חיים גבתי:  171 חתמו על המכתב, חמישה חזרו מהם מהחתימה מסיבה כזאת ואחרת

חיים גבתי:  מי שלא חתם היה  הראשון לפנות אלי, כולל ראשי רשויות מהמגזר וממקומות אחרים, כי הוא הבין את החלק של הרשות המקומית

חיים גבתי:  מדובר על 15 מיליון שקל לעיר כמו בית שמש, על חמישה מיליון שקל לעיר כמו לוד, על ארבעה מיליון שקל לדימונה

חיים גבתי:  יש פה רשויות שמקבלות מענק איזון, שאין להן יכולת להחזיק את עצמן

חיים גבתי:  החלק הזה גורע אותן לגמרי, בטח ובטח בשיטה שבה רוצים להכניס כל מיני סעיפי קיזוז כאלה ואחרים שיש להם משמעות

חיים גבתי:       יש שלושה מסלולים במדינת ישראל

חיים גבתי:  יש חינוך ממלכתי וממ"ד, שזה 100% מדינה, עם פיקוח מלא ואחריות שלנו

חיים גבתי:  על כל שקל שאנחנו מוציאים בחינוך הממלכתי יש לנו שישה מעגלי בקרות - מבקר פנים, מבקר עירייה, רואה חשבון מלווה

חיים גבתי:  לעומת זאת, על המוכש"ר ועל הפטור אין לנו אחריות, וזה בסדר גמור

חיים גבתי:  אני חושב שמשרד החינוך, או לחילופין האוצר, לא צריך להעביר את זה דרכנו כדי שנעלעל את זה בתוך הצנרת הזאת, אלא לעשות את זה ישירות וזה היה פותר את כל הבעיה

משה גפני: אני לא מסכים לזה

משה גפני:  ראשי הרשויות הם חלק מהעניין

חיים גבתי: אם אנחנו חלק מהעניין, אז גם החובות וגם הזכויות חלות עלינו

חיים גבתי:  אגב, החובות צריכות לחול באופן מלא גם על הרשתות, מה שאומר בקרה מלאה על כל שקל שיוצא

חיים גבתי:  היום אין שום בקרה על שום שקל שיוצא

חיים גבתי:  היום רשת חינוך עצמאית היא סוג של רשות נדל"נית, היא יכולה לקבל את ההחלטות בתוך הרשות על בנייה וכדומה

חיים גבתי:  לא יעזור כלום, זה לא יקרה, לא יהיה אף אחד ברשות מקומית שיוציא היתר בנייה שלא עובר דרך ועדת תכנון ובניה, שלא עובר דרך הרשות, שלא עובר דרך המסלול הרגיל

חיים גבתי:  אין מסלולים נפרדים

חיים גבתי:  דרך אגב, אני גם בעד שהילדים שלי ילמדו בחינוך פרטי

משה גפני: תגיד לכולם את המצב היום, ואני לא חולק על המצב הזה

משה גפני:  המצב היום הוא שראש הרשות קובע למי בונים, מתי בונים, איפה בונים

משה גפני:  הוא זה שנותן את האישור, הוא זה מבקש את זה ממשרד החינוך

חיים גבתי: ראש הרשות, עם כל הכבוד, הוא אחד מתוך שבעה על פי חוק

משה גפני: 	אתה פונה למשרד החינוך ואומר מי הם בתי הספר

חיים גבתי: 	כשאנחנו סוגרים על כיתות במדינת ישראל, מדובר על כיתות לימוד לכל מדינת ישראל

חיים גבתי:  דרך אגב, אני מקבל כיתת לימוד רק כשיש לי 32 ילדים

חיים גבתי:  במוכש"ר ובפטור זה פחות מ-20 ילדים

משה גפני: ממש לא

משה גפני:  חיים, באתי לפה ברצון להגיע להידברות ולהגיע לפתרון

משה גפני:  עוד לא שמעתי במה שאמרת איזה שהוא דבר שאני חולק עליך

חיים ביטון: אין בהסכם הקואליציוני שום בקשה, דרישה או תהליך כלשהו שמדבר על היתר בנייה ברשתות

חיים ביטון:  כשיש דרישות לילדי החינוך החרדי לבינוי, לשיפוצים, הם נמצאים מראש בתעדוף נמוך

החינוך יואב קיש: האירוע שאנחנו צריכים לנהל הוא אירוע שיתכנס בוועדה הזאת לקראת התקציב

החינוך יואב קיש:  אני ער למצוקות של ראשי הערים

החינוך יואב קיש:  המצוקות האלו ייענו, אנחנו נמצא את הפתרון, ואף אחד לא ישאיר אתכם לבד

חיים גבתי: אדוני שר החינוך, כולם מתעסקים בממלכתי ובחרדי, אבל החלק הגדול ביותר והמשמעותי יותר זה המוכש"ר במגזר הערבי, ושם יש זעקה גדולה של ראשי העיריות

חיים גבתי:  אנחנו לא מבינים את המשמעות של הנזק שאנחנו עושים להם

חיים גבתי:  ככל שלא נדע לעשות את זה בשום שכל, כך נגרום נזק אדיר שאנחנו נהיה אשמים בו, לא אף אחד אחר

משה גפני: כשהיינו באופוזיציה במשך שנה וחצי ודיברנו על המוכש"ר שאינו רשמי, דיברנו גם על הערבי

החינוך יואב קיש: אם אתה זוכר, בתחילת דבריי אמרתי שזה לא רק החרדי, זה גם המגזר הערבי

משה גפני: חבר הכנסת ליברמן, בקשה

אביגדור ליברמן: תודה, אדוני היושב ראש, על ההזדמנות

אביגדור ליברמן:  אני רוצה להישאר צמוד לעובדות ולהגיד מה מפריע לי ולמה הגעתי לוועדה למרות שאני לא חבר בוועדה

אביגדור ליברמן:  כשיושב ראש ועדת הכספים פונה לראשי רשויות ואומר שהוא יבוא חשבון עם כל אלה שחתמו על המכתב, ואת זה שמעתי במו אוזניי וראיתי במו עיני, זה באמת ניסיון להלך אימים

אביגדור ליברמן:       הזדמנות שווה לכל ילד זה קודם כל לימודי ליבה

אביגדור ליברמן:  זה לימודי מתמטיקה, לימודי אנגלית, לימודי מחשב

אביגדור ליברמן:  מדברים על כלכלה, על להביא כסף, על תקציבים, אבל מאיפה נביא כסף? לייצר כסף ולייצר תקציבים זה יותר הייטק, יותר רופאים, יותר מורים עם תואר שני שמסוגלים להכין תלמידים לחמש יחידות בגרות

אביגדור ליברמן:  הזדמנות שווה היא קודם כל השכלה

אביגדור ליברמן:  ככל שבן אדם יותר משכיל, כך הוא יותר מהר ימצא תעסוקה והשכר שלו יהיה יותר גבוה

אביגדור ליברמן:  מי שמונע פה הזדמנות שווה מכל הילדים זה אותם אנשים שהכניסו ילדים למערכת חינוך שבה אין שם שום נגיעה ללימודי ליבה

אביגדור ליברמן:  שר החינוך נכנס לכנסת על בסיס שוויוני, על בסיס שוויון בנטל

אביגדור ליברמן:  אני זוכר את שר החינוך שהיה פעיל, ששבת רעב, שדיבר על שוויון

אביגדור ליברמן:  כשמדברים על שוויון, זה גם בשירות הצבאי וגם בתעסוקה

אביגדור ליברמן:  גם פה אנחנו רחוקים משוויון, וכל שנה אנחנו מתרחקים עוד יותר

אביגדור ליברמן:  חוק נהרי נולד בחטא

אביגדור ליברמן:  לחוק נהרי אין מקום

אביגדור ליברמן:  אני מבטיח לך שכשאנחנו נהיה בממשלה הבאה אחד הדברים הראשונים שנבטל יהיה חוק נהרי

אביגדור ליברמן:  צריך קריטריון שוויוני לכל הילדים ולכל המבוגרים

אביגדור ליברמן:  חייבת להיות פה התייחסות אחידה לכולם, כי כרגע חוק נהרי עושה עוול, הוא מרחיק את השוויון

משה גפני: 	השתיקה שלי היא מתוך כבוד לוועדה

משה גפני:  לא הסכמתי עם שום מילה שאמרת, אבל אני אתייחס לזה בהמשך

משה גפני:  ראש עיריית לוד, יאיר רביבו

יאיר רביבו: 	אדוני היושב ראש, אדוני השר, חברי חיים ביבס

יאיר רביבו:  בשבוע האחרון שאלו אותי הרבה למה חתמתי ולמה הסרתי את החתימה

יאיר רביבו:  אני לא מאלה שאומרים ששירבבו את החתימה שלי, שלא קראתי

יאיר רביבו:  אני חתמתי בגלל שני עקרונות

יאיר רביבו:  עיקרון אחד הוא עיקרון השוויון

יאיר רביבו:  לא נוח לנו כראשי ערים שיש משפחות בהן ילד אחד לומד בממלכתי ואחד בחרדי, שזה מקבל הסעות וזה לא, שזה מקבל קייטנות וזה לא, שזה מקבל בית ספר של החופש הגדול וזה לא

יאיר רביבו:  גם לנו קשה מאוד להסביר לילד עצמו למה הוא מקבל פחות, אנחנו רוצים את השוויון

יאיר רביבו:  העיקרון השני הוא עיקרון של back to back

יאיר רביבו:  במשך שנים השלטון המקומי זועק שהכנסת הנכבדה הזאת מחוקקת חוקים אבל שוכחת לשפות את השלטון המקומי

יאיר רביבו:  קחו למשל את חוק הנגישות וההנגשה במרחב הציבורי, חוק חשוב מאוד, רק לא תקצבו אותו בשבעה מיליארד שקלים

יאיר רביבו:  עוד שמו סנקציות פליליות על ראשי ערים, דבר שלא יכול לעלות על הדעת

יאיר רביבו:  אדוני היושב ראש, היו תושבים שכשהם ראו שיש הקפאה בארנונה, הם חשבו שיש הקפאה של הארנונה בכלל, לא הקפאת העלאה, והם עכשיו מבטלים הוראות קבע

יאיר רביבו:  לכל החלטה כזאת יש נגזרת של מיליוני שקלים

יאיר רביבו:  למה הסרתי את החתימה? כי חברים טובים שלי קראו את המכתב הזה וראו שיש פגיעה בציבור החרדי או הערבי

משה גפני: הניסוח היה רע מאוד

יאיר רביבו: יכול להיות שהניסוח היה לא טוב

משה גפני: את כל מה שאתם אומרים היה צריך לכתוב אחרת

חיים גבתי: כל אחד קרא את זה

חיים גבתי:  אם מישהו החליט להסיר את החתימה, זה בסדר גמור, אני מבין את השיקולים

יאיר רביבו: 	אפרופו ניסוח לא טוב, גם בהסכם יש ניסוח לא טוב, כי כתוב שם שרשות שלא תיתן ייקחו לה מיד מהכסף

יאיר רביבו:  זה משהו חד צדדי, זה לא הידברותי

חיים ביטון: יש נוהל קיזוז שאני לא זה שהמצאתי אותו

יאיר רביבו: הוא חד צדדי

חיים ביטון: יש בחינוך המיוחד נוהל קיזוז

חיים ביטון:  לא המצאתי משהו, רק אמרתי שאם מישהו לא נותן, יש עניין של נוהל קיזוז

חיים ביטון:  אני לא חושב שמישהו חולק על זה

יאיר רביבו: רוב המוסדות שנבנו בשנים האחרונות בעיר לוד הם מוסדות לציבור החרדי

יאיר רביבו:  בנינו 50 גני ילדים ו-10 בתי ספר לציבור החרדי

יאיר רביבו:  אולי פעם אחת לשים על השולחן את הפיל בחדר – משרד החינוך מתקצב בינוי בשני שליש מעלותו, כששליש נופל על הרשויות המקומיות

יאיר רביבו:  לא משנה אם זה גן חרדי, ערבי או ממלכתי, משרד החינוך נותן שני שליש ואתה נדרש להשלים שליש מכיסך

משה גפני: יכול להיות שמזה יהיה לכם פתרון

יאיר רביבו: נכון

יאיר רביבו:  דיברתי עם נהרי ברדיו ושנינו הסכמנו שהגיע העת לבטל את חוק נהרי כי הוא מסובך מאוד

יאיר רביבו:  צריך שיהיה שוויון בלי חוק נהרי ובלי נוסחאות

משה גפני: חבר הכנסת ינון אזולאי, בקשה

ינון אזולאי: תודה רבה לך, אדוני היושב ראש, יישר כוח גם על הישיבה החשובה הזאת

ינון אזולאי:  כבוד השר, ידידי היקר, וכמובן שר החינוך שגם היה פה וכבר מתחילים להרגיש את הרוח שלו, את הרוח החיובית שיש במשרד

ינון אזולאי:  בעצם זה שתוקפים אותו מהצד השני אנחנו יודעים שהוא עושה דברים טובים

ינון אזולאי:  בעזרת השם שלא תצא תקלה תחת ידכם

ינון אזולאי:  אמר יאיר רביבו, ראש העיר לוד, שהוא משך את החתימה שלו כי הוא לא רצה לפגוע בציבור

ינון אזולאי:  אגב, הוא לא היחידי

ינון אזולאי:  יש ראשי רשויות שכשדיברתי איתם הם אמרו שהשם שלהם נכתב שם ללא ידיעתם

ינון אזולאי:  כשאני מסתכל על המכתב ורואה שכתוב בו כך: "עקבנו בדאגה אחר ההסכם הקואליציוני שנחתם זה לא מכבר", אז אני שואל, איפה ראשי הרשויות היו לפני שנה כשנחתמו הסכמים אחרים שפגעו בנו? איפה אתם נמצאים כשהילדים שלי לומדים בקרוואנים? עד היום בתלמוד תורה של הילדים שלי יש קרוואנים

ינון אזולאי:  אני יכול להגיד שראש העיר אשדוד משתדל ועושה ורק עכשיו מתחילים לעבור לבניינים אחרי מלחמות

ינון אזולאי:  למה זה קורה? בגלל מה שהשר חיים ביטון אמר, בגלל שהחינוך החרדי אצל ראש הרשות נמצא בחצר האחורית

ינון אזולאי:  אם הזעקה שלכם כנה, היא צריכה להיות בכל זמן, בכל מצב, לא משנה קואליציה, אופוזיציה, ימין, שמאל

ינון אזולאי:  הזעקה בשביל ילדי החינוך צריכה להיות שוויונית לכולם, גם כשזה פוגע בנו, גם כשזה פוגע בכל המגזרים, ותיכף תשמע את חברת הכנסת אימאן שתגיד לך עד כמה זה פוגע במגזר הערבי, בחברה הערבית

ינון אזולאי:  נכון שאת הפטור הם קיבלו בשנה הזאת ואנחנו במוכש"ר הפסדנו הרבה בגלל אותו דבר, אבל גם היא יודעת עד כמה זה פוגע ברשויות הערביות

ינון אזולאי:  לא ראינו אף פעם שהמכתב שלכם זועק בשביל הציבור החרדי

ינון אזולאי:  אני מצפה שאתה, כמי שמנהיג את השלטון המקומי, תעשה את זה בשביל כולנו כדי להראות שאתה אובייקטיבי בנושא

חיים גבתי: 	אתה יודע כמה מכתבים שר האוצר לשעבר קיבל ממני על 100,000 התלמידים שלומדים בקרוואנים? אצלנו בשלטון המקומי אין הבדל בין ממלכתי, חרדי, דמוקרטי, אנתרופוסופי

ינון אזולאי: כל ראשי הרשויות חתמו על זה?      

משה גפני: כרמל שאמה הכהן, בבקשה

כרמל שאמה-הכהן: 	אני רוצה לפתוח את דבריי בכך שילד הוא ילד, מורה הוא מורה, לא משנה אם הוא חילוני, חרדי או ציוני דתי

כרמל שאמה-הכהן:  אנחנו בשלטון המקומי חיים את השטח

כרמל שאמה-הכהן:  אני מכיר את העיר שלי ויכול להגיד לך, ובאהבה אני אומר את זה, שהילד החרדי ברמת גן מקבל יותר מהילד החילוני

כרמל שאמה-הכהן:  זה לא בגלל שמישהו איים עלינו, לחץ עלינו, אלא בגלל שיש את הייחודיות המיוחדת של החינוך החרדי

כרמל שאמה-הכהן:  בית הספר הראשון שחנכתי והיה חדש ומושקע כמו בית יוקרתי היה לחינוך החרדי

כרמל שאמה-הכהן:  מאיפה הגעתי לישיבה הזאת? מסיור בשני מוסדות חרדיים: בחורב בנים ובחורב בנות

כרמל שאמה-הכהן:  לא סיור שבאתי לשער והצטלמתי ויצאתי, אלא עברתי כיתה-כיתה, חדר שירותים-חדר שירותים, ספסל, מחשב-מחשב, שיחה בחדר המורים עם המורים, שיחה עם הילדים מכיתה ד', ה' ו', ז', ח'

כרמל שאמה-הכהן:  אתה מוזמן להתקשר לרב שיש ולכבוד הרב ניסן ולשאול אם חסר להם משהו ואם אין משהו שראש העיר לא נותן מענה

כרמל שאמה-הכהן:  עצם האמירה שצריך לכפות על ראשי הרשויות המקומיות שוויון כלפי החרדים, היא אמירה מקוממת, היא פוגעת

כרמל שאמה-הכהן:  רק אדם סוטה יכול להבחין בין ילד לילד בנושא חינוך

כרמל שאמה-הכהן:  חינוך הוא קודש הקודשים

כרמל שאמה-הכהן:  כל עוד התוספת היא לחרדים לא על חשבון ילד אחר אני מוכן גם לעשות מצ'ינג כזה או אחר

כרמל שאמה-הכהן:  לא יכול להיות שנחיה באי ודאות

כרמל שאמה-הכהן:  כשהיינו בשבת של ראשי ערים, אף אחד לא ידע להגיד אם יש שיפוי או לא

כרמל שאמה-הכהן:  תגידו אם יש שיפוי או אין שיפוי, תגידו למה צריך לקצץ מעכשיו, אולי צריך להתאזן

כרמל שאמה-הכהן:  לא יכול להיות שמקבלים צבר של החלטות כאלו מעל הראש

כרמל שאמה-הכהן:  אני סומך עליך, אדוני היושב-ראש, התפקיד שלך הוא לשמור על האינטרס שלנו

כרמל שאמה-הכהן:  היחידים ברמת גן, עיר של כמעט 200,000, שלומדים ביבילים, ויש המון כאלה, זה החילונים

ינון אזולאי: גם זה לא צריך להיות

כרמל שאמה-הכהן: אני מסכים איתך

כרמל שאמה-הכהן:  תבינו שיש לכאן ולכאן

כרמל שאמה-הכהן:  לא תמיד זה בא מאפליה, לפעמים יש דינמיקה כזאת וצריך לסגור פערים

משה גפני: דברים חשובים

משה גפני:  ולדימיר, בקשה

ולדימיר בליאק: תודה רבה, אדוני היושב ראש

ולדימיר בליאק:  לפני שבוע הייתה לך אמירה לא מוצלחת, אמרת שתבואו חשבון או תסגרו חשבון

ולדימיר בליאק:  נכון שאני חבר ועדה וחלק מהאופוזיציה, אבל יש גם לי שתי בנות במערכת החינוך המצוינת של מודיעין-מכבים-רעות

ולדימיר בליאק:  אני הרגשתי שהמכתב הזה משקף את הדאגה האמיתית שלנו, ההורים

ולדימיר בליאק:  אני לגמרי בעד שוויון, אני בעד הזדמנות שווה, וגם אמרתי לשר חיים ביטון שאני מוכן להיפגש, לשבת וללמוד כל מספר ואם אני לא צודק אין לי בעיה גם להודות בכך

ולדימיר בליאק:  אני מסכים עם השר לשעבר ליברמן שאמר שבלי  לימודי ליבה אין הזדמנות שווה, ואני מסכים עם מה שחיים ביבס אמר על כך שהבקרה זה דבר מאוד משמעותי בסיפור הזה

ולדימיר בליאק:  אנחנו, ההורים, תפסנו את האירוע הזה של ההסכמים הקואליציוניים כאפשרות לפגיעה בחינוך הממלכתי, כשלזה אנחנו לא מוכנים לתת יד

משה גפני: תודה רבה

משה גפני:  שלום בן משה, ראש עיריית ראש העין

חיים גבתי: הוא יו"ר ועדת החינוך של השלטון המקומי

שלום בן משה: אדוני היושב ראש, כנסת נכבדה, חברי ועדה, השר ביטון, חברי ביבס

שלום בן משה:  אנחנו בשלטון המקומי לא מפלים את התלמידים שלנו בשום פנים ואופן

שלום בן משה:  לא באופן עקרוני ולא באופן מעשי

שלום בן משה:  אתה יודע, אדוני היושב-ראש, שמי שיצר את הפער במגזר החרדי זה אתם, זה הממשלה

שלום בן משה:  בעצמכם אמרתם שמראש התקצוב שניתן על ידי משרד החינוך הוא קטן יותר וצריך לתקן את זה

שלום בן משה:  אנחנו לא יכולים לתקן את זה

שלום בן משה:  אני יכול להבטיח לך שאנחנו לא מפלים את התלמידים שלנו

שלום בן משה:  אין שום הבדל, בעיני, בין תלמיד חרדי לתלמיד חילוני

שלום בן משה:  אם הוא תושב העיר, הוא צריך לקבל את הכל

שלום בן משה:  בית הספר הראשון החדש שנבנה אצלי, כפי שאדוני יודע, הוא יפה ביותר

משה גפני: הייתי שם

שלום בן משה: אני יודע, היית שם

שלום בן משה:  מי שקובע את תקצוב הבינוי זה לא אנחנו

שלום בן משה:  לא אני קובע

משה גפני: אתה מבקש

שלום בן משה: אני מבקש

שלום בן משה:  ביקשתי להרוס בתי ספר של חרדים שנבנו לפני 70 שנה ולבנות אותם מחדש

שלום בן משה:  כבר חמש-שש שנים אנחנו מבקשים להגדיל בית ספר על שם הרמב"ם שקיים 54 שנים

שלום בן משה:  אני עדיין מחכה

חיים גבתי: אני רוצה לדבר על מפתח העלות שלא נגעת בו

חיים גבתי:  מדובר על מפתח עלות של 4,725 שקלים פלוס תוספות

חיים גבתי:  בושה וחרפה למדינת ישראל שהתקצוב הוא 15 שנה אחורה

משה גפני: בסדר, בשביל זה החלפנו את השלטון

משה גפני:  אמרתי לכם שיש תמרוץ וטיפוח שהממשלה הקודמת לא נתנה

משה גפני:  כשהלכתם וביקשתם, נתנו לכם את הכסף הזה בתנאי שמוסדות הפטור החרדים לא יקבלו

משה גפני:  בסדר, אנחנו רגילים לזה

משה גפני:  אימאן, בקשה

אימאן ח'טיב יאסין: כבוד היושב ראש, ראשי רשויות נכבדים, חברי וחברות כנסת, אורחים מכובדים

אימאן ח'טיב יאסין:  אני לא רוצה להתווכח עם מה שאמרת, אדוני היושב ראש, אבל בעיני מה שאמרת הוא לא נכון

אימאן ח'טיב יאסין:  אל"ף, לא היינו שם הרוב, בי"ת, לא היינו הקובעים, וגימ"ל, רצינו לכולם

משה גפני: אני יודע

משה גפני:  שכאתם ביקשתם, הממשלה אמרה לכם שרק אתם תקבלו והחרדים לא

חמד עמאר: הרב גפני, אתה מטעה כאן

חמד עמאר:  אני הייתי שם

חמד עמאר:  המוכר הבלתי רשמי קיבל אותו דבר

משה גפני: אני מבין שלחמד עמאר זה קצת כואב בגלל שהוא אדם שוויוני והוא לא רוצה שתהיה אפליה, אבל היו 83 מיליון שקל שהעברנו פה כל שנה לכולם

משה גפני:  כשאתם ביקשתם את ה-83 מיליון, כשביקשתם לתת לכולם, אמרו לכם שלמוסדות הפטור, שזה החרדים, לא יתנו

אימאן ח'טיב יאסין: מצער מאוד שחוק חינוך חובה חינם ושווה, וכך זה אמור להיות כי כך כתוב, צריך להתקיים במקרים מיוחדים ורק דרך הסכמים קואליציוניים

אימאן ח'טיב יאסין:  חבל שזה המצב

אימאן ח'טיב יאסין:  יש לי ציפייה דווקא ממך, יושב ראש הוועדה, שאתה בקואליציה, לעשות משהו אחר אחת ולתמיד

אימאן ח'טיב יאסין:       הכלכלה של הפרט היא לפני הכלכלה של המדינה, כי כלכלה טובה של הפרט תביא לכלכלה טובה של המדינה

אימאן ח'טיב יאסין:  דובר על כך שהישיבה הזאת היא על התקציב של החרדים, אבל אני חייבת להביא את קולו של עוד פלח מוחלש מאוד שאפילו בכיתוב של ההזמנה לוועדה לא נמצא – החברה הערבית

אימאן ח'טיב יאסין:  החינוך הערבי סובל רבות

אימאן ח'טיב יאסין:  הרשויות הערביות מוחלשות, נמצאות בתחתית הסולם הסוציו אקונומי, ואף אחד לא טורח לעשות משהו בנידון

אימאן ח'טיב יאסין:  אני נגד זה שרשויות בכלל, ובמיוחד רשויות מוחלשות, ישלמו את המצ'ינג של 25%, שלא לדבר על יותר מזה

אימאן ח'טיב יאסין:  אני רוצה להביא לידיעת כולם לא רק את המצב העגום בחינוך הערבי

אימאן ח'טיב יאסין:  אתם יודעים שישנם בתי ספר במדינת ישראל לאזרחים שיש להם תעודת זהות כחולה, ישראלית, שאין בהם מים, שאין בהם חשמל, שאין לילדים דרך להגיע לבית הספר? אתם יודעים את העובדות האלו או לא? אני חושבת שכזה דבר צריך לקומם את כולנו, את כל מי שי שבידו האחריות והסמכות לעשות ולשנות

אימאן ח'טיב יאסין:  זה הזמן, כבוד היושב בראש, לעשות ולשנות

משה גפני: דיברתי עם ראש הממשלה בשבוע שעבר על זה

משה גפני:  אני לא מתכוון שתהיה אפליה כזאת, על כל פנים לא במשמרת שלי, ואני מקווה לפעול בעניין הזה

משה גפני:  עליזה בלוך, ראש עיריית בית שמש, בקשה

עליזה בלוך: הגיע הזמן שנעשה עבודת עומק על הקשר של השלטון המרכזי והשלטון המקומי

עליזה בלוך:  לתושב, וזה לא משנה מי הוא, אני זאת שבסוף צריכה לתת שירות

עליזה בלוך:  אני צריכה לתת לו בית, אני צריכה לתת לו כביש נקי, אני צריכה לתת לו כיתה, אני צריכה לתת לו בית ספר

עליזה בלוך:  אני חושבת שהדיון הזה חשוב כדי לפתוח עוד הרבה מאוד סוגיות

עליזה בלוך:  יושב מישהו בירושלים ומחליט כמה אוטובוסים אני מקבלת, איפה ייסעו האוטובוסים, כשאני זאת שבסוף צריכה להגיד לתושב אם יש לו קו שש או אין לו קו שש

עליזה בלוך:  אני חושבת שזה קריטי לפתוח את הדיון הזה, ואני שמחה שהתעורר הדיון הזה

משה גפני: את רוצה שבעניין התחבורה תחליט העירייה?      

עליזה בלוך: ודאי

משה גפני: ולא משרד התחבורה

עליזה בלוך: בירושלים מחליטים איפה תהיה תחנה

עליזה בלוך:  אני לא מרגישה צורך להתנצל איזה ילד מקבל יותר, איזה ילד מקבל פחות, כי אנחנו כבר לא במקום הזה

חיים גבתי: אצלך זה הפוך, זה 45% מוכש"ר ותשעה אחוז ממלכתי

עליזה בלוך: כל ילד הוא חשוב, לא משנה אם הוא ליטאי, אם הוא ספרדי, אם הוא בעל תשובה, אם הוא ממלכתי

עליזה בלוך:  יש לנו הרבה ילדים שצריכים לקבל חינוך מצוין

עליזה בלוך:  אני חושבת שההחלטה לשים אותם בקופסא נפרדת ולראות מי עכשיו עומד מולי, היא טעות שלנו, ואם בשביל זה נוצר הפיצוץ - כבר הרווחנו משהו

עליזה בלוך:  אנחנו בונים בתי ספר יפים

עליזה בלוך:  אני שמחה שיושב כאן פארס, שזו הזדמנות להגיד לו תודה ולאחל שהוא יביא לנו עוד כיתות

עליזה בלוך:  אנחנו בונים מאות כיתות בשנה, רק שזה אף פעם לא מספיק

עליזה בלוך:  אני רחוקה מאוד מהיכולת לתת מענה לכולם, בלי קשר לאם הילד חובש כיפה או לא חובש כיפה

משה גפני: זה לא פתרון

משה גפני:  את יודעת מה קורה בארץ? המצב נורא ואיום

משה גפני:  זה לא משרד החינוך, זה משרד האוצר

משה גפני:  הילדים לומדים בצורה בלתי מתקבלת על הדעת

עליזה בלוך: ולכן צריך לצאת מהדיון הזה עם החלטה

עליזה בלוך:  אנחנו מעודדים בניית דיור, אנחנו חושבים שחשוב לפתור את בעיית הדיור של ישראל, אבל חשוב גם לקחת בחשבון עם הדבר הזה את התחבורה ואת כמות הכיתות שצריך

עליזה בלוך:  אנחנו נותנים היום את כל הכסף, אבל זה רחוק ממה שילד צריך

עליזה בלוך:  נמצא פה השר ביטון, שאני מקווה שיעזור לנו לתת לכל ילד את כל מה שמגיע לו, בלי הדיון על מי משלם מה

משה גפני: אלי דלל, בקשה

אליהו דלל: כל ילד בישראל זכאי לחינוך, זכאי לתקציב שווה, זכאי ללמוד במבנה נאות, לא משנה יהודי, ערבי, צ'רקסי וכו', והממשלה צריכה לעשות את זה

אליהו דלל:  כמי שבא מהשלטון המקומי אני יכול לומר לכם שהשלטון המקומי הפך לפרה חולבת, וזו לא קלישאה

אליהו דלל:  רק ההנחות בארנונה על פי חוק בעיר נתניה, שאותה אני מכיר היטב, הן 150 מיליון שקל

אליהו דלל:  אף אחד לא משפה את זה

אליהו דלל:  אם הולכים לכיוון של הקצבות, של בנייה, זה בסדר גמור, אבל צריך לשפות את העיריות

אליהו דלל:  העיריות נותנות את הקרקע, נותנות את הפיתוח

אליהו דלל:  לא יכול להיות שהן יוציאו מצ'ינג על הבנייה

אליהו דלל:  הממשלה צריכה  לבוא ולתת את השיפוי הזה

אליהו דלל:  אני יכול להבין שכל חלק או כל מגזר רוצה את החינוך הפרטי שלו, אבל ברגע שכל מגזר רוצה את החינוך הפרטי שלו זה מביא לכך שיש שוני

חיים ביטון: זה לא חינוך פרטי

חיים ביטון:  רשתות החינוך זה לא חינוך פרטי

אליהו דלל: בין היתר

אליהו דלל:  ברור לי שכל מגזר רוצה את החינוך שלו, את המחנכים שלו, אני מבין את זה

משה גפני: זה לא הרשתות

אליהו דלל: ראשי הרשויות באו לפה כדי לומר לכם: אנחנו לא רוצים להפלות

אליהו דלל:  גם אף אחד מהם לא רוצה להפלות, אבל צריך שהממשלה תתקצב ותעביר את הכסף במלואו לרשויות

משה גפני: אני איתם

משה גפני:  רן קוניק, ראש עיריית גבעתיים

רן קוניק: אפרופו קיפוח ושוויון, עיר כמו גבעתיים היא עיר מקופחת שאין בה שום שוויון

רן קוניק:  בתל אביב משקיעים הרבה יותר מאשר בגבעתיים רק כי יש כסף

רן קוניק:  מכיוון שלגבעתיים אין שטחים פנויים, אין בנייה, אין היטלי השבחה, אז אני לא יכול לבנות בתי ספר

רן קוניק:  יש ערים, כולל ערים שמקבלות מענקי איזון, שמקבלות מאות מיליוני שקלים

רן קוניק:  בני ברק ואלעד יכולות מבחינה כספית לבנות מוסדות חינוך הרבה יותר מעיר כמו גבעתיים שאין לה הכנסות מבנייה כי אין לה שטחים

רן קוניק:  מדברים שנים על כל העיוות של הסוציו אקונומי

רן קוניק:  הזכרתם שוויון? תבדקו אם יש שוויון בין ההשקעה בחינוך שיש בגבעתיים להשקעה שיש בחינוך בתל אביב

משה גפני: אנחנו נצטרך לעשות על זה דיון

משה גפני:  אני עם שר האוצר דיברנו על העניין הזה בשבוע שעבר, על כך שעיר שמצליחה ומתפתחת מפסיקה לקבל מהמדינה איזה שהוא סיוע

משה גפני:  זה נוגע גם להטבות המס

משה גפני:  עיר כמו בני ברק לא יכולה לבנות, עם כל הכבוד שהיא מקבלת מענק איזון

רן קוניק: 	אין סל חינוך שהוא שווה פר ילד שמועבר לכל הערים, לכן עיר שיש לה כסף, אזורי תעסוקה והכנסות, יכולה להשקיע בחינוך הרבה יותר

רן קוניק:  חברים, יש הבדל גדול בין רשויות

רן קוניק:  כולנו פה בעד שוויון

רן קוניק:  לי יש בית ספר דתי ממלכתי, בית ספר אמונים, שאנחנו משקיעים בו לא פחות ואפילו יותר מבתי הספר החילוניים שלנו

רן קוניק:  אף אחד פה לא בעד אפליה, כולנו בעד שוויון מלא ובעד השקעה לכל הילדים, אבל צריך לשפות אותנו

רן קוניק:  אם מחר יחליטו להשית על בני ברק להקים בית ספר אנתרופוסופי, אני בטוח שהתושבים והעירייה יתנגדו

רן קוניק:  אותו דבר בערים בצביון אחר

משה טור פז: יש שני נושאים שבהם לא רק שאין הבדל, אלא אסור שיהיה הבדל

משה טור פז:  אחד טופל לא עד הסוף, וזה הסיפור של החינוך המיוחד במוכר שאינו רשמי בחברה החרדית

משה גפני: היו פה צעקות עד לב השמיים

משה טור פז: נכון, ועדיין בנושא הזה אנחנו צריכים להשלים את המהלך

משה טור פז:  הנושא השני הוא בינוי כיתות, לא משנה בית הספר

משה טור פז:  בדיון שהתקיים בוועדת חינוך עמדנו על הפער האמיתי בבינוי כיתות בישראל

משה טור פז:  תכנית החומש יחד עם הסכמי הגג לחמש שנים במדינת ישראל היא כ-17,000 כיתות, כשהפער הוא כ-17,000 כיתות

משה טור פז:  אנחנו תמיד נמצאים חמש שנים אחורה

משה טור פז:  בחישוב הנוכחי של האוצר מדובר על בערך 17 מיליארד, אבל אם נשפה אמיתית זה ייצא 22 מיליארד

משה טור פז:  בתקציב המדינה חסרים 22 מיליארד ש"ח לבינוי 17,000 כיתות על מנת שלא יהיו ילדים בקרוואנים, בלי הבדל בין מגזרים

משה טור פז:  מאוד קל לנו לרוץ לעניין הכיתות, וגם זה בדרך כלל הדיון, אבל בעיני הדיון צריך להיות גם במה שקורה בתוך הכיתות, וכאן יש שני נושאים: מי הוא המורה ומה מלמדים

משה טור פז:  אני חושב שכל דיון שעוסק בחינוך צריך לעסוק במי הוא המורה - האם יש לו תואר, האם עזרנו לו להשלים תואר, האם הוא מורה טוב, האם אנחנו מעריכים אותו – ובמה הוא  מלמד

משה טור פז:  גם המחויבות למה מלמדים  צריכה להיות חלק משמעותי מהדיון

חמד עמאר: אדוני היושב ראש, אני מאמין בשווין לכל ילדי ישראל, לא משנה אם הילד הוא חרדי, אם הוא ערבי או אם הוא דרוזי

חמד עמאר:  המוכר הבלתי רשמי במגזר הערבי ובמגזר הדרוזי לא מקבל שקל אחד על בינוי כיתות ועל שיפוצים

משה גפני: האם במוכר שאינו רשמי במגזר הערבי לא בונים כיתות?     

פארס טויל: המוכר שאינו רשמי במגזר הערבי הוא מבנים פרטיים שאנחנו לא מתקצבים

אימאן ח'טיב יאסין: לא רק מבנה, גם ציוד

משה גפני: כשראש רשות דרוזית בעיר מסוימת פונה למשרד החינוך ואומר שיש 500 תלמידים שלומדים בקרוואנים והוא רוצה לבנות, האם אתה בונה?      

פארס טויל: אין בתי ספר בקרוואנים, חוץ מאשר במגזר הבדואי

חמד עמאר: שני בתי הספר הקתוליים בשפרעם לא מתוקצבים בשקל אחד

חמד עמאר:  אדוני היושב ראש, אמרת שהעברנו רק למגזר הערבי

משה גפני: למוכר שאינו רשמי

חמד עמאר: זה לא נכון, גם המגזר החרדי קיבל

חמד עמאר:  גם מבחינה חוקית לא יכולנו לעשות את זה

חמד עמאר:  משרד האוצר לא יכול להעביר לערבים ולא להעביר לחרדים

חמד עמאר:  הועברו קרוב ל-60 מיליון שקל, והכסף הועבר כבר בשנה שעברה

חמד עמאר:  מגיע לכל ילדי ישראל שוויון בכל הדברים

חיים ביטון:   אני רוצה לחזק את ידיהם של ראשי הערים שדיברו פה דברים כנים, ובמיוחד לחזק את מה שאמר ראש העיר כרמל שאמה

חיים ביטון:  אין שום שוויון שקורה בנושא של הבינוי נכון להיום, ויש אפליה עצומה בבינוי במגזר החרדי

חיים ביטון:  אני הייתי בבית משפט על בית ספר בחולון

חיים ביטון:  עמלתי לדאוג לתקצוב שלו מול ראש העיר, אבל אחרי שבית הספר עמד על תלו החליט ראש העיר להעביר אותו לממ"ח כי הוא רשמי

חיים ביטון:  אני לא רוצה להגיד לכם מה היו התוצאות בבית המשפט, אבל בגלל בית המשפט אנחנו נמצאים כאן

חיים ביטון:  יש אפליה מובנית בבינוי

חיים ביטון:  אגב, לילדות שלמדו עם עכברים מתחת לאדמה ראש העיר הסכים לבנות בית ספר ובשנייה האחרונה הוא משך את הסכמתו

חיים ביטון:  רק עם הרבה מלחמת עולם קיבלנו בית ספר אחר

חיים ביטון:  זה שראשי ערים פה אומרים שאין להם שום קשר לבינוי ומשרד החינוך הוא שמחליט, זה לא נכון, עובדתית זה לא נכון

חיים ביטון:  אני מוכן לשבת עם ראשי הערים שאתה רוצה, אדוני היושב ראש, שקשורים לפורום הזה, כדי לבנות מנגנון עם משרד החינוך שיוצר תיקוני אפליה

חיים ביטון:  מצידי שמשרד החינוך יבדוק ולפי זה יבנו

חיים ביטון:        הסעיפים בהסכמים הקואליציוניים היו מאולצים לאור היסטוריית העבר

חיים ביטון:  סעיפים של קיזוזים אנחנו לא רוצים

חיים ביטון:  אנחנו מוכנים לשבת וכל הסכמה שתביא לשוויון בין הילדים נהיה בעדו

משה גפני: ראש עיריית הוד השרון, בקשה

אמיר כוכבי: 	תודה על האפשרות לדבר כאן, תודה על הדיון

אמיר כוכבי:  אין לנו עניין כראשי רשויות להפלות בין תושב לתושבת אצלנו בעיר, ואנחנו פועלים כדי לתת לכולם את כלל השירותים כפי שאנחנו רואים ומוצאים לנכון

אמיר כוכבי:  האפליה נמצאת אצלכם, היא נמצאת במשרדי הממשלה שקובעים את התקציבים, ששולחים את פארס להתמודד עם 256 רשויות שצריכות מעל 5,000 כיתות בשנה ונותנים לו את האפשרות לתת רק 1,000 ברשמי המוכר

אמיר כוכבי:  האפליה נמצאת בחלוקת התקציבים

אמיר כוכבי:  מה שהממשלה עושה לאורך שנים, לא רק בשנה האחרונה  - -     

משה גפני: לא אמרתי שרק בשנה האחרונה

אמיר כוכבי: לאורך השנים הממשלה מקטינה את העוגה התקציבית, מצמצמת אותה, גורמת לנו להתמודד עם קשיים

אמיר כוכבי:  אצלי בעיר יש שני בתי ספר שיושבים בקרוואנים כבר הרבה מאוד זמן - שניהם מוכרים, רשמיים ונמצאים תחת החינוך הציבורי

אמיר כוכבי:  האפליה נמצאת בקבלת ההחלטות ובתקצוב של הממשלה, מה שמחייב אותנו לפעמים לבחון את הנקודות השונות, לראות איזה מוסד חינוכי אנחנו בונים

חיים ביטון: זאת הנקודה שאני לא מסכים עליה

חיים ביטון:  יש עוגה כספית

חיים ביטון:  אם אתה יכול להחליט שאתה מפלה בית ספר בבעלות בגלל שהוא לא חרדי, זה לא מקובל עלי, ועל זה אני נלחם

אמיר כוכבי: יש מספרי תלמידים בבית הספר, והשיקולים, אני יכול לנחש בשם רוב ראשי הרשויות, לא מתקבלים על בסיס האם יש לילד כיפה או לא

אמיר כוכבי:  את המצב הזה חייבים לתקן בלי קשר

אמיר כוכבי:       הדיון הוא בוועדת כספים, לכן מלכתחילה הוא הולך למקום התקציבי, אבל אני חושב שיש כאן עניין פדגוגי מובהק שאנחנו כמעט ומתעלמים ממנו

אמיר כוכבי:  ההחלטה שהתקבלה מתעדפת את החינוך הפרטי על חשבון החינוך הציבורי, בלי עבודת מטה מסודרת, בלי הבנה שזה הולך נגד כל מה שמשרד החינוך לדורותיו ניסה לעשות, אם הרב שי פירון, נפתלי בנט, גדעון סער, וזה להכניס את מערכת הישראלית תחת המטריה של החינוך הציבורי

אמיר כוכבי:  ההחלטה הזאת תעשה הפוך, כי כשאנחנו נותנים לעמותה אחת, לבעלות אחת או למפעיל אחד, וזה לא משנה אם הוא בא מהחרדי, מהערבי או מהאנתרופוסופי אצלי, תעדוף, אם אנחנו נותנים להם לבנות איזה מוסדות שהם רוצים, נותנים להם את התקציבים שמגיעים לילדים בחינוך הציבורי, בעצם אנחנו אומרים לכלל ההורים: תעשו מה שאתם רוצים - תקימו עמותות, תפתחו כוללים, תפתחו בתי ספר פרטיים

אמיר כוכבי:  או שאנחנו תחת החינוך הציבורי, או שאנחנו סוגרים אותו

משה גפני: עפר בן אליעזר, בקשה

עפר בן אליעזר: קודם כל, תודה על הדיון הזה

עפר בן אליעזר:  אני חושב ששיח זה דבר חשוב, ואני מאוד מעריך את מה שנעשה פה

עפר בן אליעזר:  אין ספק שצריך להיות חינוך שווה לכולם, ואני חושב שכל מי שיושב בחדר הזה חושב אותו דבר, רק השאלה איך עושים את זה פיננסי

עפר בן אליעזר:  לצערי הרב הממשלה לדורותיה מתנהגת בצורה לא נכונה ולא ראויה

עפר בן אליעזר:  אני אתחיל מתקציבי האיזון

עפר בן אליעזר:  אמרתם שאין הלימה והמ

עפר בן אליעזר: מ

עפר בן אליעזר: מ בדק

עפר בן אליעזר:  תקציבי האיזון מקוצצים ולא ניתנים כמו שהם אמורים להינתן לפי הנוסחה, ראשי הרשויות לא מקבלים לפי איך שהם צריכים לקבל

עפר בן אליעזר:  כשאתה נהיה ראש רשות שעובד כמו שצריך, לוקחים לך את תקציב האיזון, מענישים אותך

עפר בן אליעזר:  כבוד יושב ראש הוועדה, ידידי, כשישבתי בוועדה הזאת כשדיברו על המועצות הדתיות, אז התקציב נקבע לפי חוזקה של הרשות

עפר בן אליעזר:  תקציב המועצה הדתית ברמת ישי קפץ פתאום פי 2 תוך שנה

עפר בן אליעזר:  אנחנו חושבים שהמדינה חייבת לעשות שוויון, להכניס את היד לכיס ולא להפיל את זה על הרשויות המקומיות

משה גפני: היית בדיונים כשהייתי חבר בכיר בקואליציה, כשהייתי בתפקיד כלכלי בכיר, ואתה יודע שהלכתי אז נגד הממשלה על ההתנהלויות האלו

עפר בן אליעזר: אני מאוד מעריך את העבודה שלך בוועדה, רק צריך להילחם על זה

משה גפני: זיו דשא, בקשה

זיו דשא: 	גם ברשות שלי יש קהילות שונות ומגוונות, כולל קהילה חרדית, כולל קהילת דוברי אנגלית

זיו דשא:  יש פה דברים שקורים שיפגעו בשוויוניות, לצערי,  וצריך לטפל בהם ברמה הפרוצדוראלית

זיו דשא:  לדוגמה, האם אנחנו רק צינור העברה של הכספים האלה? כמו שאמר ראש עיריית הוד השרון, אנחנו מדברים על החינוך הציבורי, ולכן עלולות לקום עמותות שונות במגוון תחומים

זיו דשא:  כשאני רוצה לתקצב ציבור, אני עושה את זה

זיו דשא:  רק לאחרונה הקמנו שלוחה לאוכלוסייה החרדית של המתנ"ס כי היא לא זכתה למה שהיא צריכה לקבל

זיו דשא:  ראשי הרשויות שיושבים כאן יודעים לתת מענים לכלל הציבורים שלהם

זיו דשא:  השאלה היא אם אני יכול להעביר כסף בלי לבקר עליו

זיו דשא:  אם אני לא יכול לבקר עליו, מה האחריות שלי? תמצאו את המנגנונים המתאימים כדי שלא נהיה רק צינור העברה

זיו דשא:  בנוסף, צריך לקיים דיון בוועדת החינוך, כי יש פה דברים פדגוגיים שעליהם לא מדברים

משה גפני: שירלי רימון ברכה, בקשה

שירלי רימון ברכה: רון חולדאי ואני סיירנו אתמול במספר מוסדות חרדיים בתל אביב-יפו

שירלי רימון ברכה:  באמת גאווה רבה לאיך נראה החינוך החרדי אצלנו בעיר

שירלי רימון ברכה:  אמרו לנו מנהלי בתי ספר של הבנים שהם מבקשים לחזק את המתמטיקה והאנגלית עד כיתה ח', שהם רוצים שהילדים ידעו הרבה יותר מהציבור החילוני, כדי שאם חס וחלילה הם ייפלו מהישיבה, הם יוכלו להשתלב אחרי זה בתיכון דתי רגיל, ובגלל שעכשיו הם מכיתה ט' לא לומדים לימודי ליבה הם לא יכולים לעשות את זה ויוצרים פיגור

שירלי רימון ברכה:  צריך לשמוע גם את הקול של השטח, לשמוע כמה הם רוצים את לימודי הליבה גם עבור הבנים, ואנחנו מאוד בעד

שירלי רימון ברכה:  אנחנו עושים את כל מה שאנחנו יכולים בשביל שהציבור החרדי יקבל את מה שהוא צריך, שהוא יקבל חינוך טוב והשכלה טובה

שירלי רימון ברכה:  אני לא אדבר על אם זה נכון לציבור החרדי, זה עניין של פוליטיקאים, אבל כשפורצים גדר, אז פורצים אותה לכל הכיוונים

שירלי רימון ברכה:  מה שעושים ההסכמים הקואליציוניים האלה זה הפרטה של מערכת החינוך דה פקטו, אי אפשר להסתכל על זה אחרת

שירלי רימון ברכה:  כל הציבור בארץ רוצה כיתות קטנות, בלי פיקוח של משרד החינוך, וכולם רוצים מימון הסעות

שירלי רימון ברכה:  סעיף 8 בהסכם הקואליציוני אומר שאפשר לתת הסעות גם אם יש בית ספר מאוד קרוב שאפשר ללכת אליו ברגל

שירלי רימון ברכה:  סעיף 139 נותן לש"ס מעמד של רשות מקומית, מה שאומר שאני לא צריכה כבר לחתום על רישיונות לבתי ספר כי מעיין החינוך התורני יכול לפתוח לעצמו בתי ספר

שירלי רימון ברכה:  צריך להבין מה קורה פה מבחינת החינוך הציבורי

שירלי רימון ברכה:  ראשי הרשויות המקומיות נאבקים כדי למנוע הפרטה, נאבקים בעמותות פרטיות

שירלי רימון ברכה:  משרד החינוך מכנס אליו יותר ויותר את כל בתי הספר החצי פרטיים, עושה אסדרה, אבל אז באה המדינה ואומרת: בוא נפריט, ניתן מימון לזה, ניתן מימון לזה ולזה

שירלי רימון ברכה:  צריך להבין את ההשלכה הרוחבית של הדבר הזה

שירלי רימון ברכה:  לא צריך להסתכל רק על הציבור החרדי שמגיע לו הכל, צריך לראות מה יקרה לחינוך הציבורי, שזה מדורת השבט האחרונה שלנו

משה גפני: החינוך החרדי הוא איננו חינוך פרטי

משה גפני:  יש את הציבור החרדי במדינת ישראל שאפשר לא לתת לו חינוך ואז נתווכח אם מגיע לו או לא מגיע לו

משה גפני:  הרשתות נמצאות תחת הפיקוח של משרד החינוך

משה גפני:  אין דבר כזה לפתוח בית ספר של החינוך העצמאי ושל מעיין החינוך התורני בלי אשור של הרשות המקומית, או בלי אישור של משרד החינוך

משה גפני:       אני מבקש להקים צוות שישב עם השלטון המקומי

משה גפני:  חיים, אתה תביא שני אנשים מהשלטון המקומי, אני אביא שני אנשים מהכנסת

משה גפני:  אני לא מסכים בשום פנים ואופן למצב שבו גננת חרדית חוזרת עם משכורת של חרפת רעב

משה גפני:  אגב, אני למדתי בחינוך העצמאי בתל אביב את כל מקצועות החול

משה גפני:  יש את הנושא של הישיבות, אבל זה נושא אחר

משה גפני:  אני רוצה שהכל יהיה תחת פיקוח

משה גפני:  אני רוצה שלא נגיע לעימות בין השלטון המקומי לבין חברי הכנסת החרדים

משה גפני:  מאז שאני בכנסת אני פועל בשביל השלטון המקומי

משה גפני:  ראיתי בזה חלק מתוך המערכת, כי הציבור שלנו נמצא בכל מקום

משה גפני:       אנחנו הולכים לקראת תקציב מדינה

משה גפני:  אני לא אתן שהשלטון המקומי ייפגע כתוצאה מהסכם קואליציוני

משה גפני:  כשישבתי פה במשך שנה וחצי, הוועדה לא הלכה נגד שר האוצר

משה גפני:  אני הולך נגד שר האוצר כשצריך

משה גפני:  כשקיבלתי נזיפות מראש הממשלה, המשכתי הלאה, לא שיחקתי עם הדבר הזה

משה גפני:  אני מייצג את הציבור, אני לא מייצג שום מפלגה פוליטית כזאת או אחרת שאני בגלל זה צריך לשתוק פה

משה גפני:  אני רוצה שיקום צוות

משה גפני:  אם נראה בסוף הדיון בינינו שאי אפשר לגשר על הפערים, נבוא לכאן ונגיד, "תשמעו, זה הוויכוח", אבל אני חושב שאנחנו נגיע להסכמה

משה גפני:  אני לא רוצה את האמירה שאני בצד אחד ואתה בצד השני

חיים גבתי: רק תכניס פנימה גם את הנושא של בינוי כיתות הלימוד

משה גפני: הכל

חיים גבתי: זה אחד הדברים שמייצר את המתח הכי גדול בין הרשויות

משה גפני: יכול להיות שבתהליך כזה נוכל גם לשפר את מעמדו של השלטון המקומי מול האוצר

משה גפני:  האוצר הוא בעיית הבעיות כאן

משה גפני:  זה מה שהוא נותן במשך כל השנים? כשאני הייתי יושב ראש ועדה, כמה נתנו לבינוי של כיתות בשלטון המקומי? כל הזמן הוא בא עם תירוצים

חיים גבתי: דרך אגב, מאז הם נשארו עם אותו גידול

חיים גבתי:  הכל גדל, רק הם לא

משה גפני: חיים, הם מנצלים כל הזמן את זה שהשלטון מתחלף

משה גפני:  כל עוד אני כאן יהיה מאבק על הנושא הזה של בינוי כיתות במדינת ישראל

משה גפני:  לכל ילד, לא חשוב אם הוא ערבי, יהודי, חרדי או חילוני, צריך לתת כסף

משה גפני:  אל תתנו לנו עצות איך לחנך, תתנו כסף לבינוי

משה גפני:  תודה רבה, הישיבה נעולה